
PAREIGYBĖS APRAŠYMAS


1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus (toliau – VOS) Vyriausiojo eksperto (viešųjų pirkimų specialisto) (toliau – Vyriausiasis ekspertas) pareigybės aprašymas (toliau – Pareigybės aprašymas) nustato vyriausiojo eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Vyriausiasis ekspertas tiesiogiai pavaldus VOS vadovui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. Turėti aukštąjį universitetinį socialinių mokslų srities išsilavinimą (privalumas - teisės, viešojo administravimo kryptis);
3.2. turėti ne mažesnę kaip 2 metų darbo patirtį viešųjų pirkimų srityje, taip pat turėti praktinės patirties rengiant viešųjų pirkimų dokumentus, organizuojant ir vykdant viešųjų pirkimų procedūras;
3.3. gerai mokėti lietuvių kalbą, taip pat anglų kalbą ne žemesniu kaip B1 lygiu;
3.4. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.5. mokėti dirbti Centrinėje viešųjų pirkimų informacinėje sistemoje (CVP IS) ir kitomis viešųjų pirkimų procedūroms naudojamomis informacinėmis sistemomis;
3.6. išmanyti Lietuvos Respublikos ir Europos Sąjungos teisės aktus, reglamentuojančius viešuosius pirkimus, viešąjį administravimą, dokumentų valdymą ir asmens duomenų apsaugą, interesų konfliktų prevenciją ir viešųjų pirkimų skaidrumo reikalavimus, gebėti taikyti viešųjų pirkimų teisinį reglamentavimą praktikoje; 
3.7. gebėti planuoti, organizuoti ir vykdyti viešųjų pirkimų procedūras, užtikrinant jų skaidrumą ir atitiktį teisės aktams;
3.8. gebėti rengti ir vertinti viešųjų pirkimų dokumentus;
3.9. gebėti analizuoti pasiūlymus, vertinti tiekėjų atitiktį reikalavimams, sisteminti informaciją, rengti išvadas ir pasiūlymus;
3.10. gebėti savarankiškai planuoti ir organizuoti darbą, laikytis terminų, bendradarbiauti su pirkimų iniciatoriais, komisijos nariais ir tiekėjais.

1. PAREIGYBĖS TIKSLAS

4. Vyriausiasis ekspertas, vadovaudamasis Lietuvos Respublikos ir IID vidaus teisės aktais, užtikrina sklandų, efektyvų ir teisėtą IID vykdomų viešųjų pirkimų procedūrų vykdymą.

1. PAGRINDINĖS FUNKCIJOS

5.  Vyriausiasis ekspertas atlieka šias funkcijas:
5.1. organizuoja ir vykdo IID prekių, paslaugų ir darbų viešuosius pirkimus pagal patvirtintą biudžetą ir viešųjų pirkimų planą; 
5.2. rengia metinio IID viešųjų pirkimų plano projektą, organizuoja jo tvirtinimą ir paskelbimą, pagal poreikį inicijuoja bei administruoja jo pakeitimus;
5.3. renka ir analizuoja informaciją apie planuojamų pirkimų objektus, poreikį ir rinką, bendradarbiauja su pirkimų iniciatoriais rengiant pirkimo sąlygas, vertinimo kriterijus ir tiekėjams keliamus kvalifikacijos reikalavimus, užtikrina, kad pirkimo dokumentai atitiktų viešųjų pirkimų reikalavimus ir nepagrįstai neribotų konkurencijos;
5.4. rengia viešųjų pirkimų dokumentus, konsultuoja teikia metodinę pagalbą pirkimų iniciatorius rengiant technines specifikacijas, pirkimo sąlygas, sutarties sąlygas, vertinimo kriterijus ir kitą pirkimo dokumentaciją; 
5.5. organizuoja viešųjų pirkimų komisijos darbo administravimą, tvarko su komisijos veikla susijusią dokumentaciją ir, jeigu yra paskirtas, dalyvauja komisijos veikloje;
5.6. pagal kompetenciją rengia ir derina viešųjų pirkimų sutarčių projektus; 
5.7. vykdo sudarytų viešųjų pirkimų sutarčių ir tiekėjų įsipareigojimų vykdymo stebėseną, koordinuoja informacijos gavimą iš už sutarties vykdymą atsakingų IID darbuotojų, stebi sutarčių terminus, pakeitimus, viešinimo ir ataskaitų teikimo pareigas;
5.8. bendrauja su tiekėjais, Viešųjų pirkimų tarnyba, kitomis institucijomis ir suinteresuotais asmenimis viešųjų pirkimų organizavimo ir vykdymo klausimais;
5.9. rengia ir CVP IS ar kitais nustatytais būdais teikia teisės aktuose nustatytas viešųjų pirkimų ataskaitas bei pagal kompetenciją reikalingą informaciją IID vadovybei ir struktūriniams padaliniams;
5.10. analizuoja IID viešųjų pirkimų ir tiekėjų duomenis, teikia pasiūlymus dėl pirkimų proceso efektyvumo, racionalaus išteklių naudojimo ir procesų tobulinimo;
5.11. rengia, peržiūri ir atnaujina IID viešuosius pirkimus reglamentuojančių vidaus teisės aktus; 
5.12. užtikrina, kad pirkimų procese dalyvaujantys asmenys laikytųsi konfidencialumo, nešališkumo ir interesų konfliktų prevencijos reikalavimų, administruoja su tuo susijusius dokumentus pagal IID nustatytą tvarką ir nedelsdamas informuoja VOS vadovą apie galimą interesų konfliktą ar kitą pažeidimo riziką;
5.13. vykdo kitus VOS vadovo ir IID direktoriaus pavedimus, susijusius su pareigybės paskirtimi.

1. PAREIGOS IR ATSAKOMYBĖ

6. Vyriausiasis ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3. užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6.  tvarkyti ir saugoti dokumentus, susijusius su vyriausiojo eksperto veikla, kad būtų užtikrintas pareigybės funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8.  nedelsiant informuoti tiesioginį vadovą apie įvykusius arba įtariamus pažeidimus.
7. Vyriausiasis ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.
1. TEISĖS

8. Vyriausiasis ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis „būtinumo žinoti“ principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

